25 год таму свет пабачыў першы зборнік твораў удзельнікаў літаб’яднання “Нёманец”. З гэтай нагоды 29 чэрвеня раённая бібліятэка ладзіла літаратурнае свята. На сустрэчу сабраліся тыя, хто меў непасрэднае дачыненне да гэтай падзеі, а таксама бібліятэкары сельскіх бібліятэк, чытачы - аматары паэзіі. Разам з вядучымі імпрэзы ўдзельнікі свята ўзгадвалі, як пачыналася работа над стварэннем зборніка, як праходзіла яго прэзентацыя ў Уздзенскім гісторыка-краязнаўчым музеі. Сваімі ўспамінамі падзяліліся В. Сабалеўскі, В. Чарнюк, І. Гетманчук, К. Рогава. У гэты святочны дзень удзельнікі свята чыталі вершы, спявалі песні, а бібліятэкары нават інсцэніравалі верш В. Сабалеўскага “Такое рознае каханне”.